ประจำเดือนมาไม่ปกติ บางเดือนประจำเดือนมามาก 4-5 วัน เป็นสีแดงถึงแดงคล้ำ บางเดือนมาน้อย 2-3 วัน เป็นสีน้ำตาลคล้ำ สลับกันทุกเดือน เช่นเดือนนี้มามาก เลือดสีแดง เดือนถัดมาน้อยเลือดสีน้ำตาล เดือนถัดไปปริมาณมาก เป็นสีแดง มีอาการปวดท้องเล็กน้อย อาการแบบนี้มีความเสี่ยงหรือมีแนวโน้มเป็นโรคอะไรไหมคะ
สวัสดีค่ะ ประจำเดือนที่ปกติ คือจะมีระยะห่างระหว่างรอบเดือนที่ 21-35 วัน (หรืออาจได้ถึง 45 วัน) และมานาน 2-7 วัน ทั้งนี้ ระยะห่างในแต่ละรอบเดือนไม่จำเป็นต้องเท่ากัน และจำนวนวันที่เลือดออกในแต่ละรอบก็ไม่จำเป็นต้องเท่ากัน รวมถึงปริมาณเลือดก็ไม่จำเป็นต้องเท่ากันเช่นกันค่ะดังนั้น การที่บางรอบเดือน ประจำเดือนมา 2-3 วัน ปริมาณน้อย บางรอบเดือนมานาน 4-5 วัน ปริมาณมาก ก็ไม่ได้ถือว่าผิดปกติหรือเสี่ยงต่อการเป็นโรคอะไรค่ะสำหรับประจำเดือนที่ผิดปกตินั้น คือ มีระยะห่างน้อยกว่า 21 วัน หรือมีระยะห่างนานกว่า 45 วันในทุกรอบ หรือมีประจำเดือนมาน้อยมาก มาเพียง 1-2 วัน หรือประจำเดือนมามาก มานานเกิน 7 วัน ปริมาณเลือดประจำเดือนเยอะ (เช่น ต้องเปลี่ยนผ้าอนามัยทุก 2 ชั่วโมง) หรือมีอาการปวดท้องน้อยมากขณะมีประจำดเดือนรวมถึงช่วงไม่มีประจำเดือนด้วย หากมีอาการผิดปกติเหล่านี้ ก็ควรไปพบสูติ-นรีแพทย์เพื่อตรวจหาสาเหตุค่ะ